На основу члана 39 и 59 а у вези са чланом 154 став 2 Закона о социјалној и дјечијој заштити Црне Горе ("Сл. лист ЦГ", бр. 27/13, 01/15, 42/15, 47/15, 56/16, 66/16, 01/17, 42/17, 50/17, 59/21 и 145/21), члана 27 став 1 тачка 15 и члана 38 став 1 тачка 2 Закона о локалној самоуправи Црне Горе ("Сл. лист ЦГ" бр. 02/18, 34/19, 38/20, 50/22 и 84/22), и члана 36 став 1 тачка 2 Статута општине Беране ("Сл. лист ЦГ - Општински прописи", бр. 42/18), Скупштина Општине Беране, на сједници одржаној дана , **23. децембра 2022**. године, донијела је

**О Д Л У К У**

**о измјенама и допунама Одлуке о социјалним давањима**

**Члан 1**

У Одлуци о социјалним давањима ("Сл. лист ЦГ - Општински прописи" бр. 22/14, 23/15 и 20/18),

у члану 4, послије става 1, додаје се нови став 2, који гласи:

"Право на једнократну новчану помоћ имају мајке за прворођено дијете, које су држављанке Црне Горе, са пребивалиштем на територији општине Беране".

У члану 4, досадашњи став 2 постаје став 3, у којем ставу ријеч “троје” замјењује се ријечју “двоје”.

У члану 4, досадашњи став 3 постаје став 4.

**Члан 2**

У члану 6, послије става 2, додаје се нови став 3, који гласи:

"Једнократна новчана помоћ из члана 4 став 2 ове oдлуке износи 100,00 /једнастотина/ евра.

У члану 6, досадашњи став 3 постаје став 4, у којем ставу ријечи ''члан 4 став 2'' замјењују се ријечима ''члан 4 став 3''.

У члану 6, у досадашњем ставу 3 који постаје став 4, послије ријечи “Једнократна новчана помоћ из члана 4 став 2 ове Одлуке износи” додају се ријечи “200,00 /двијестотине/ евра за друго новорођено дијете,.

**Члан 3**

У члану 9, у ставу 3, послије ријечи "члана 4 став 2", додају се ријечи "и 3".

**Члан 4**

Одлука ступа на правну снагу осмог дана од дана објављивања у "Службеном листу ЦГ - Општински прописи".

**Скупштина општине Беране**

**Број: 02-016/22-528 ПРЕДСЈЕДНИК СКУПШТИНЕ**

**Беране, 26. 12. 2022. године. Новица Обрадовић**

***О б р а з л о ж е њ е***

**Правни основ** за доношење *Одлуке о измјенама и допунама одлуке о социјалним давањима општине Беране* садржан је у члану 39 Закона о социјалној и дјечијој заштити Црне Горе *("Сл. лист ЦГ", бр. 27/13, 01/15, 42/15, 47/15, 56/16, 66/16, 01/17, 42/17, 50/17, 59/21 и 145/21*), којим је прописано да Општина може, у складу са материјалним могућностима, обезбиједити материјална давања из социјалне заштите, као што су: једнократне помоћи; субвенције у плаћању комуналних услуга које пружају јавна предузећа која оснива општина и друга материјална давања из социјалне заштите, те да врсте материјалних давања, ближе услове, начин и поступак за остваривање права из става 1 овог члана прописује надлежни орган општине.

Такође, чланом 59 Закона о социјалној и дјечијој заштити прописано је да Општина може, у складу са материјалним могућностима, обезбиједити материјална давања из дјечје заштите, као што су: помоћ за новорођено дијете; помоћ за набавку школског прибора и друга материјална давања, те да врсте материјалних давања, ближе услове, начин и поступак за остваривање права из става 1 овог члана прописује надлежни орган општине. Чланом 154 став 2 Закона о социјалној и дјечијој заштити прописано је да се средства за обављање дјелатности социјалне и дјечје заштите обезбјеђују у буџету државе и буџету општине, као и вршењем дјелатности пружалаца услуга, у складу са овим законом.

Чланом 27 став 1 тачка 15 Закона о локалној самоуправи Црне Горе *("Сл. лист ЦГ" бр. 02/18, 34/19, 38/20, 50/22 и 84/22*), прописано је да Општина, у складу са законом и другим прописима, у складу са могућностима, учествује у обезбјеђивању услова и унапређењу дјелатности: здравствене заштите, образовања, социјалне и дјечје заштите, запошљавања и других области од интереса за локално становништво и врши права и дужности оснивача установа које оснива у овим дјелатностима, у складу са законом. Чланом 38 став 1 тачка 2 прописано је да Скупштина доноси прописе и друге опште акте.

Чланом 36 став 1 тачка 2 Статута општине Беране ("Сл. лист ЦГ-Општински прописи", бр. 42/18), прописано је да Скупштина доноси прописе и друге опште акте.

**Разлози** за доношење *Одлуке о измјенама и допунама одлуке о социјалним давањима општине Беране* су вишеструки.

Локална управа општине Беране са посебном пажњом спроводи сложену и проактивну социјалну политику према локалном становништву, водећи посебну бригу о младима и дјеци.

Доношењем Одлуке о социјалним давањима 2014. године, утврђени су облици социјалне и дјечје заштите, критеријуми, услови и поступак њиховог остваривања од стране појединца или породица, чиме је успостављен правни оквир за остваривање права на једнократне новчане помоћи из буџета општине Беране.

Развијајући у унапређујући програме социјалне и дјечије заштите на локалном нивоу, поступком измјена и допуна наведене одлуке, општина Беране је била прва оштина у Црној Гори која је утврдила да мајке са пребивалиштем у сеоском и приградског подручју општине Беране, имају право на једнократне новчане накнаде за треће и више новорођене дјеце. Једнократна новчана помоћ у том смислу, износи 300,00 /тристотине/ евра за треће новорођено дијете, 400,00 /четиристотине/ евра за четврто новорођено дијете и 500,00 /петстотина/ евра за пето новорођено дијете, а за шесто и више новорођене дјеце, износи 10.000,00 /десетхиљада/ евра, које се додјељују за адаптацију постојећег или изградњу новог стамбеног објекта, помоћних објеката, набавку пољопривредних машина, формирање или повећање сточног фонда, а све у циљу побољшања услова живота на селу, повећања наталитета и развоја домаћинстава у сеоском и приградском подручју.

У том смислу, како важећом Одлуком о социјалним давањима нису били утврђени облици социјалне и дјечије заштите који се односе на мајке са двоје дјеце, односно социјалне мјере према мајкама са прворођеном дјецом на подручју општине Беране, оправдана је потреба да се у скlаду са позитивно-правним прописима и финансијским могућностима општине додатно унаприједе постојећи општински програми социјалне и дјечије заштите, донесу нове мјере, превасходно као мјере демографске и популационе политике, са намјером да се на подручју општине Беране покуша поправити демографска слика, у циљу повећања наталитета, пружања социјалне сигурности локалном становништву, те да се дјелује у правцу смањења миграција становништва насељеног на територији општине Беране.

Од значаја је поменути и чињеницу да је Секретаријат за општу управу и друштвене дјелатности као надлежни орган локалне управе, у припремном поступку за измјене одлуке, прибавио и цијенио упоредне, статистичке податке, по којима је утврђено да је потребно дјеловати у правцу повећања стопе наталита у општини Беране. Ово из разлога што, сходно акту ЈЗУ Општа Болница Беране бр. 7618 од 13.10.2022. године број новорођене дјеце у 2021. години износи 271/двијестотинеседамдесетједан/, док је број новорођене дјеце у 2022. години 196 /једнастотинадеведесетшест/ закључно са даном 13.10.2022. године. Такође, актом ЈЗУ Општа Болница Беране бр. 8602 од 18.11.2022. године надлежни орган локалне управе је обавијештен да број прворођене дјеце у 2021. години износи 105 /једнастотинаипет/, док је број прворођене дјеце у 2022. години 78/седамдесетиосам/, закључно са даном 18.11.2022. године.

Финансијска средства за додатне општинске мјере социјалне и дјечије заштите обезбјеђују се у Буџету општине Беране, на посебној буџетској позицији, организациона класификација **05**, економска класификација *4316/43162 - Пројекат треће дијете и млади брачни парови*, у окиру Секретаријата за општу управу и друштвене дјелатности, као надлежног органа локалне управе који води управни поступак за остваривање права. Предлогом Буџета општине Беране за 2023. годину планирана су финансијска средства у укупном износу од 40.000,00 /четрдесетхиљада/ евра.

**Секретаријат за општу управу и друштвене дјелатности**